रेशम पालक किसानों के बीच सिम कार्ड बांटा गया
इफकोकिसान संचार लिमिटेड के द्वारा सोमवार को हाटगम्हरिया अग्र परियोजना केंद्र में रेशम पालक किसानों को इफको एअरटेल ग्रीन मोबाइल सिम का वितरण किया। झारखंड सरकार द्वारा वित पोषित इस प्रोजेक्ट के किसानों को कई फायदे मिलेंगे। इफको किसान लिमिटेड के मार्केटिंग एसोसिएट प्रमोद शर्मा ने कहा कि सरकार की योजनाओं का लाभ किसानों तक पहुंचे, इसके लिए कंपनी के द्वारा सिम के माध्यम से हर दिन किसानों को उनके फायदे के संदेश दिए जाएंगे। इसके साथ ही किसान 534351 पर काॅल कर कृषि, बागवानी, मौसम, मंडी भाव, स्वास्थ, रोजगार आदि विषयों की जानकारी ले सकेंगे। सीमित तसर पालकों को सिम नि:शुल्क दे रहा है। सोमवार को केंद्र में 60 रेशम पालको को सिम दिया गया। सिम एक्टिवेशन के साथ ही किसानों को 35/-रू का टाॅप अप दिया गया है। अगले 2 माह 25-25 रुपए का टऍक टाइम और दिया जाना है। इस मौके पर अग्र परियोजना पदाधिकारी अनुपम सिन्हा, पुष्पित मिंज, भुवनेश्वर दोंगो आदि मौजूद थे।
ग्रीन सिम कार्ड के साथ मौजूद रेशम पाालक
hin_Deva hin_Deva bho_Deva